35. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 306 της 2/10 Σεπτ. 1992 (ΦΕΚ Α΄ 155) Ενιαία φαρμακευτική περιφέρεια Θεσσαλονίκης. Έχοντας υπόψη: 1.Τις διατάξεις του άρθρ. 6, παρ. 6 του Νόμ. 1963/1991 «Τροποποίηση και συμπλήρωση των διατάξεων της Φαρμακευτικής Νομοθεσίας και άλλες διατάξεις» (ΦΕΚ Α΄ 138). 2.Την απόφαση της Γενικής Συνέλευσης της 16.12.91 του Φαρμακευτικού συλλόγου Θεσσαλονίκης. 3.Την αριθ. 403/1992 γνώμη του Συμβουλίου της Επικρατείας, μετά από πρόταση του Υπουργού Υγείας, Πρόνοιας και Κοινωνικών Ασφαλίσεων, αποφασίζουμε: Άρθρ. μόνο.–Οι ακόλουθοι Δήμοι και Κοινότητες της ευρύτερης περιοχής Θεσσαλονίκης αποτελούν ενιαία Φαρμακευτική Περιφέρεια: α.Δήμοι: Θεσσαλονίκης, Καλαμαριάς, Πυλαίας, Νεαπόλεως, Συκέων, Πολίχνης, Σταυρουπόλεως, Ευόσμου, Αμπελοκήπων, Ελευθερίου – Κορδελιού, Μαινεμένης και Τριανδρίας. β.Κοινότητες: Αγίου Παύλου. 